شەفەق نیوز/ وەڕێەوبەرایەتی بەرگیری شارستانی، ئمڕوو سێشەممە، راگەیان نواگیری کردنە لە کارەساتیگ ژینگەیی لە نەێنەوا دۊای کەفتنەخوار ماشین گەپیگ نەفتهەڵگر لە بەرزترین پیەڵ لە پارێزگاگە.
وەڕێەوبەرایەتیەگە لە بەیاننامیگ رەسیە ئاژانس شەفەق نیوز وت، تیم بەرگیری شارستانی توانستنە قورتار رانندەی ماشین نەفت هەڵگریگ بکەن ک نەفت خام هەلگردبۊی لەبەرزی پیەڵ سەنحاریب کەفتیەسە چەم خوسەر لەناو شار موسڵ.
وتیش، " تیمەیلە دەزگایەیل بڕین و جیاکردنەوەی هیدرولیکی وەکارهاوردنە ئەرا بڕین کانزایل و دۊرەوکردنیان لە لەش رانندەگە، ئەرا نزیکترین خەسخانە کلکریا ئەرا وەرگردن چارەسەری و رێکارەیل یاسایی ئەنجام درێد و کۆنترۆڵ رشیان بریگ فرە لە نەفت لەناو چەمەگە کریا و نواگیری لە کارەسات سروشتی کریا لەو ناوچە کشاوەرزیەیلە ک ک چەمەگە وەپی رەد بوود.
